b"\n_START_ARTICLE_\nJocs Mediterranis de 2021\n_START_SECTION_\nLa candidatura\n_START_PARAGRAPH_\nVa ser l'any 2007 quan Tarragona va prendre la decisi\xc3\xb3 d\xe2\x80\x99optar a l'organitzaci\xc3\xb3 dels Jocs Mediterranis. La proposta va ser aprovada i recolzada pel Ple de l'Ajuntament de Tarragona, el Comit\xc3\xa8 Ol\xc3\xadmpic Espanyol, el Consell de Govern de la Generalitat de Catalunya, el Parlament de Catalunya, les dues cambres de representaci\xc3\xb3 pol\xc3\xadtica de l'Estat espanyol, el Senat, el Congr\xc3\xa9s dels Diputats i el Consell de Ministres del Govern espanyol._NEWLINE_Durant els anys de preparaci\xc3\xb3 de la candidatura s\xe2\x80\x99hi van adherir m\xc3\xa9s de 37 municipis. Tamb\xc3\xa9 les entitats esportives, culturals i socials s\xe2\x80\x99hi van pronunciar a favor de donar-li suport incondicional._NEWLINE_Tarragona va presentar un dossier de candidatura dels Jocs on figurava una exhaustiva proposta organitzativa. Aquest dossier va servir per defensar la candidatura de Tarragona a la ciutat turca de Mersin, on es van celebrar els darrers Jocs Mediterranis._NEWLINE_Finalment, no va ser fins al 27 d\xe2\x80\x99agost de 2015 quan en sessi\xc3\xb3 del Comit\xc3\xa8 Internacional dels Jocs Mediterranis (CIJM) a Pescara, Or\xc3\xa0 va ser escollida com a seu dels XIX Jocs Mediterranis del 2021."